Bryussel prokuraturasi 22 mart kungi teraktlar bo‘yicha 13ta reyd o‘tkazilgani va 4 kishi qo‘lga olingani haqida ma’lum qildi. Bu haqda La Libre xabar tarqatgan. Manbaning yozishicha, politsiya 13ta yangi reyd o‘tkazgan, 9 kishini so‘roq qilgan. Tergovlardan keyin 5 kishining teraktlarga aloqador emasligini isbotlanib, ular qo‘yib yuborilgan. Huquq tartibot organlari xodimlari hibsda qolayotgan 4 kishining taqdiri keyinroq ma’lum bo‘lishini bildirishgan. Ular haqida batafsil ma’lumotlar berilmagan.